cyanic-selkie/wikianc huggingface dataset:
Kistler Valley
Kistler Valley er ein stort sett isfyllt dal aust i sentrale delen av Dufek Massif i Pensacolafjella. Dalen ligg mellom Sapp Rocks og Forlidas Ridge og øvst i eit amfi mellom Nutt Bluff og Preslik Spur. Han er kalla opp etter Ronald W. Kistler, som var forskingsgeolog i US Geological Survey (USGS). Laboratorieforskinga hans og dei vitskaplege rapportane med A.B. Ford (1979–2000) om geokronologi og petrologi i intrusjonar i Dufek-massivet nord i Pensacolafjella var avgjerande for å forstå utviklinga til dette store vulkanske komplekset.
Benue
Benue-elva har utspring på Adamawaplatået nord i Kamerun frå grensetraktene mot Tsjad i aust, og renn derfrå i nordvestleg retning, gjennom den 308 meter lange Lagdo-demningen (84 MW, reservoar 586 km²), via byen Garoua og over grensa til Nigeria sør for Mandarafjella. Deretter renn ho vest- og sørvestover gjennom nabobyane Yola og Jimeta, deretter Numan, Ibi og Makurdi, før ho munnar ut i Nigerelva ved Lokoja, 150 km sør for den nigerianske hovudstaden Abuja.
Sideelvar
Sideelvane frå høvesvis aust og vest er omtrent jamstore, og mange av dei er dryge 200 km lange. Den øvste sideelva er Mayo Kébbi, som i flaumperiodar har samband med elva Logone – ein del av dreneringssystemet til Tsjadsjøen. Sideelva renn gjennom Tsjad og Kamerun der ho møter Benue ved byen Garoua. Ovanfor denne staden blir Benue demd opp med Lagdo-demningen.
Neste større (høgre) sideelv er Gongola, som er om lag 400 km lang. Ho startar i dei sentral-nigerianske fjella i delstaten Bauchi aust for byen Jos, og munnar ut i Benue-elva ved byen Numan.
Skeise-NM 1960
NM på skeiser 1960
Dato: 16./17. januar 1960
The Downs
The Downs er eit red eller havområde sør for Nordsjøen nær Den engelske kanalen utanfor austkysten av Kent, mellom North og South Foreland sør i England.
Regionale kommunar i Israel
Regionale kommunar (hebraisk מועצה אזורית, Mo'atza Azorit) er ein av tre typar lokalstyre ein finn i Israel og israelskokkuperte område, i lag med byar og lokale kommunar. I 2003 var det 53 regionale kommunar i Israel, vanlegvis med ansvar over eit område med landlege busetnader. Dei regionale kommunane har alt frå mellom tre til 54 busetnader, vanlegvis spreidd over eit relativt stort område med geografisk nærleik til kvarandre.
Kvar busetnad i ein regional kommune har vanlegvis ikkje meir enn 2000 innbyggjarar, og vert styrt av ein lokal komité. Denne komiteen sender representar til det regionale kommunestyret etter kor mange innbyggjarar dei har. Dei mest vanlege busetnadane i dei regionale kommunane er kibbutzar og moshavar.
Al Dair
Før det vart oppdaga olje i Bahrain, livnærte dei fleste innbyggjarane seg av jordbruk, særleg daddelpalmar, og fiske.
Songen Kings of the Wild Frontier
«Kings of the Wild Frontier» var den første singelen til Adam and the Ants med to trommeslagarar som spelte Burundi-rytmen, som bandet vart kjent for. Songen var òg den første Adam Ant og Marco Pirroni skreiv i lag og den første singelen på CBS Records etter at dei forlet Do It Records.
Songen vart gjeven ut på albumet med same namn 3. november 1980.
Nordvestkaukasiske språk
Klassifisering
Abkhasisk-abaziske språk
Lefortovo-bydelen i Moskva
I 2017 var bydelen mest kjend for Lefortovo fengsel, Lefortovo park og Lefortovo tunnel på tredje ringveg. Fleire høgare utdanningsinstitusjonar ligg i Lefortovo, til dømes Moskva energetiske institutt.
Savagebreen
Savagebreen er ein isbre ved austenden av Thurston Island, som ligg sør for Tierney Peninsula og flyt aust til Seraph Bay. Han vart oppdaga frå helikopter frå USS «Glacier» og Burton Island av mannskapet på U.S. Navy Bellingshausen Sea Expedition i februar 1960. Han vart namngjeven av Advisory Committee on Antarctic Names (US-ACAN) etter løytnant John Savage i U.S. Navy som var tannlege ombord på og som assisterte in opprettinga av geodetiske kontrollpunkt i området.
EM i friidrett 1971
800 m
Dato: 12. august <br style="clear:left" />
400 m hekk
Dato: 12. august <br style="clear:both" />
200 m
Dato: 13. august <br style="clear:both" />
Nes kyrkje i Akershus
Nes kyrkje er ei langkyrkje på Vormsund i Nes kommune, Viken.. Dette er hovudkyrkja i Nes, og kyrkjestaden vart flytta om lag ein kilometer vestover etter at den gamle kyrkja brann i 1854.
Flutter Island
Flutter Island er ei øy som nesten er delt i to og som ligg i Prydzbukta mellom Trigwell Island og Breidneset, nær Vestfold Hills i Antarktis. Ho vart først kartlagd frå flyfoto teken av Lars Christensen-ekspedisjonen (1936–37) som to øyar. Ho vart kartlagd på ny som ei enkel øy Australian National Antarctic Research Expeditions (1957–58) og kalla opp etter Maxwell J. Flutter, øvstkommanderande på Davis Station i 1958.
Hawker Island
Hawker Island er ei øy som ligg mellom Muløy og Mulehalvøya i Vestfold Hills, i den austlege delen av Prydzbukta i Antarktis. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37. Ho vart kartlagd på ny av Australian National Antarctic Research Expeditions (1957–58) og kalla opp etter A.C. Hawker, ein radiomann på Davis Station i 1957.
Kjersti Løken Stavrum
Anna
Ho er gift med Gunnar Stavrum, og er yngre syster av den tidlegare fotballspelaren, Kværner-direktør Karl-Petter Løken.
Happy hippie
Melodi Grand Prix 1972
«Happy hippie» deltok i Melodi Grand Prix 1972, den norske uttakinga til Eurovision Song Contest 1972 i Edinburgh i Storbritannia. Songen vart framført på norsk og engelsk av Anita Hegerland med eit lite orkester, og så på nytt av Gro Anita Schønn med eit stort orkester. Bidraget enda på tredjeplass med 38 poeng.
Jean-Pierre Thiollet
Jean-Pierre Thiollet er ein fransk forfattar og journalist, som tidvis òg har arbeidd som redaktør. Han er fødd i Poitiers i departementet Vienne i Frankrike.
Karakteristikk
Til dømes er karakteristikken til ein ring det minste talet n slik at n·a = 0 for alle a i ringen.
The Nile Song
«The Nile Song» er ein song av Pink Floyd frå 1969 og den andre songen på albumet Music from the Film More. Songen er skriven av Roger Waters og vart gjeven ut som singel i 1969. B-sida «Ibiza Bar» frå same album består av eit liknande musikalsk tema. Andy Kellman frå Allmusic skildrar «The Nile Song» som «ein av dei tyngste songane bandet spelte inn.». Akkordprogresjonen består av ei rekkje modulasjonar som starta med ein A og så stig ein heiltone kvar gong han vert repetert, og går gjennom seks forskjellige toneartar, før han endar tilbake med ein A, og mønsteret startar på nytt.
Nikola Djurdjić
Djurdjić kom til Haugesund i 2009 frå Beograd-klubben Voždovac, etter å ha imponert på prøvespel i Tyrkia. Han skreiv under ein treårskontrakt med Haugesund. Han hadde før dette òg vore på prøvespel hjå AZ Alkmaar i Nederland. Han vart Haugesund sin toppskårar i 2010-sesongen i Tippeligaen, med 12 seriemål, og i 2011-sesongen, også då med 12 seriemål.
Skeise-NM 1961
5000 meter
<br style="clear:both;" />
Muskett
Muskett er eit handskytevåpen med luntelås, hjullås, flintelås eller ein slaglås. Løpet er glattbora, langt, og vert ladd frå munningen. Under avfyring vart løpet støtta mot ein muskett-gaffel (forkett), fordi musketten vog om lag 6–7 kg. Prosjektila som vart avfyrte, vog om lag 50 g og hadde ein distanse på om lag 200 m. Våpenet var i bruk frå byrjinga av 1500– til midten av 1800-talet.
Careful with That Axe, Eugene
Konsertutgåver
I løpet av turneen i 1969 vart han spelt som «Beset by Creatures of the Deep», som ein del av The Man and the Journey. Frå hausten 1969 til august 1971 vart han ofte spelt som ein medley i lag med «Green is the Colour».
I løpet av Europaturneen seint i 1972 vart songen ofte spelt med høglydt (og stort sett utydeleg) piktisk skråling før songtittelen vart nemnd og skriket følgde. Eit særleg kjend døme er framføringa av songen i desember 1972 i Zürich og konserten deira den 15. november 1972 i Tyskland.
Utgjevingar
Berre lyd:
Stapletonbreen
Stapletonbreen er ein isbre kring 6 nautiske mil (11 km) lang som flyt aust frå King Peninsula like nord for Morellibreen. Han vart namngjeven av Advisory Committee on Antarctic Names (US-ACAN) etter Jo Anne Stapleton i US Geological Survey (USGS) ved Reston i Virginia, ein geograf og kartspesialist, som deltok i produksjonen av kart over Antarktis frå 1980-åra til idag.
Bludesch
Landsbyen Bludesch ligg på ei slette, 529 meter over havet. Til distriktshovudstaden Bludenz er det 8 kilometer i søraustleg retning.
Et hus på landet
«Et hus på landet» er ein singel av Eli Tanja og Jan Erik Berntsen, gjeven ut i 1972. Songen er skriven av Tor Arne Johnsen.
«Et hus på landet» deltok i Melodi Grand Prix 1972, den norske uttakinga til Eurovision Song Contest 1972 i Edinburgh i Storbritannia. Songen vart framført på norsk av Eli Tanja med eit lite orkester, og så på nytt av Jan Erik Berntsen med eit stort orkester. Bidraget enda på femte- og sisteplass med 30 poeng.
Håp av Ellen Nikolaysen og Anne-Karine Strøm
«Håp» er ein song av Ellen Nikolaysen og Anne-Karine Strøm frå 1972. Songen er skriven av Hans M. Borchgrevink.
Eksingadalen
Ekso dominerar Eksingedalen
2.	Gullbråfossen
3.	Trodlafossen
7.	Vetleglupen
15.	Høsefossen
Umberto Nobile
Nobile kom seinare attende til Arktis som leiar av ein ekspedisjon med luftskipet «Italia», som han òg hadde konstruert, og gjorde tre flygingar. Dei to fyrste kartla nordaustkysten av Grønland, Nikolai II land og Nordaustlandet, og det vart innsamla inn vitskapelege data av ulik art. Den tredje ekspedisjonen tok til 22. mai 1928 og gjekk til Nordpolen. På vegen attende til Ny-Ålesund havarerte luftskipet, og den største internasjonale bergingsaksjonen i polare strok som har vore, vart sett i verk med meir 1500 deltakarar frå sju ulike nasjonar. Under denne bergingssaksjonen omkom Roald Amundsen saman med mannskapet i det franske Latham 47-flyet han var reist ut i for å ta del i leitinga og berginga.
Eksingadalen
Fornminne
På Flatekvål har det vore fem gravhaugar, ei lita røys og to graver under flat mark. Her er det gjort mange funn som t.d. eit tviegga sverd, sverd - og spydspiss, brynje og økseblad.
Ved Lavik skal det ha vore minst fem gravhaugar. Av fornminne funne her, kan ein nemne sverd, spyd, øks, leirkrukke og kvernsteinar. Det er òg funne tufter frå eit langhus.
Nasjonal sykkelveg nr. 4
Dei nasjonale sykkelvegane har som oppgåve å vera ein sykkeltrasé på lite trafikkerte strekningar i områder med flott natur, attraksjonar og kultur. Desse sykkelvegane er ein del av eit internasjonalt nettverk. Nasjonal sykkelveg nr. 4 går gjennom Eksingedalen og er ein del av den populære Rallarvegen.
Bergen-Osterøy-Eksingedalen-Voss-Rallarvegen-Haugastøl-Hønefoss-Oslo.
Reitlevegen
Delar av den gamle ferdslevegen «Reitlevegen» er gjort tilgjengeleg for turar. Her er det lengre og kortare turar som passar for både unge og vaksne.
«Eksingedalen er ein trong v-dal og elva Ekso renn i dalbotnen. Før 1840 var det vanskeleg å ta seg fram med hest frå øvst til nedst i dalen, då fjellhamrar mange stader stengde for passasjen langs elva. Rundt 1840 starta bygdefolket arbeidet med å byggje ein samanhengande kløvveg (reitleveg). Arbeidet var eit slit, høge murar og store steintrapper trongst mange stader. No ligg deler av Reitlevegen under bilveg, men det er framleis mogeleg å gå 9 delstrekningar. Fleire av dei har imponerande steintrapper. Delstrekningane er rydda og merkte, og det er sett opp informasjonstavler langs bilvegen. Dersom ein vil gå heile Reitlevegen, må ein gå deler av turen på bilveg. Kvart stykke av Reitlevegen er likevel ikkje lenger enn at ein kan parkere bilen nær ei informasjonstavle, gå Reitlevegen, gå bilvegen attende til bilen, køyre til neste informasjonstavle og så gå vidare på neste stykke av Reitlevegen.»
Tersklar i elva
Vassføringa i vassdraget er, som nemnt, i periodar sterkt redusert som fylgje av regulering. For å bøte på dei negative konsekvensane av reguleringa er det bygd ei rekke tersklar mellom Eidslandet og Gullbrå. Til saman er det bygd 30 tersklar i heile vassdraget. Fleire av tersklene fungerer som oppbygging av større elveloner/vatn, og har stor innverknad på korleis elv og småvatn nedover ser ut etter kraftreguleringa.
Nils Hønsvald
Liv og gjerning
Hønsvald var son til ein gardsstyrar i Sem i Vestfold. Sjølv gjekk han skuleåret 1916/17 den kommunale handelsskulen i Sandefjord og var kontorist til 1919. Dei neste åtte åra var han avismann i fleire byar på Austlandet; Sandefjord, Larvik, Sarpsborg, Oslo og Hamar. Frå 1927 var han redaktør av Østfold Arbeiderblad. I 1929 fekk han jobben som redaktør av Sarpsborg Arbeiderblad, ei stilling han formelt hadde heilt fram til 1969. Under 2. verdskrigen var han aktiv i motstandsarbeidet, og redaktør for den illegale avisa Giv akt. Han vart arrestert og sat fengsla både i 1941 og frå desember 1944 til frigjeringa.
Hohenweiler
Hohenweiler er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 8,4 km² med i kring 1264 ibuarar i 2016. Landsbyen Hohenweiler ligg 503 meter over havet, og er den nordlegaste busetjinga i Vorarlberg, om lag ein kilometer sør for grenselinja til Tyskland og delstaten Bayern. 44 % av flatevidda i kommunen er dekt av skog.
Finsk historie
Russisk styre, gryande nasjonalkjensle og sjølvstende
Frå rundt 1890 og særleg under tsar Nikolaj II, med generalguvernør for Finland Nikolaj Ivanovisj Bobrikov 1898–1904, vart det likevel drive ein hard russifiseringspolitikk. Omtrent samstundes voks arbeidarrørsla fram, og russifiseringa gav grobotn for nasjonal kultur. Zacharias Topelius skreiv historiske romanar, medan Aleksis Kivi skreiv ei rekkje realistiske romanar. Målarane Albert Edelfelt og Akseli Gallen-Kallela produserte òg ei rekkje patriotiske verk.
Forsheda
Forsheda er ein svensk tettstad i Värnamo kommun i Jönköpings län i Småland. I 2005 hadde tettstaden 1 486 innbyggjarar. Forsheda ligg cirka 12 kilometer vest for Värnamo.
Skuleval
I Noreg blir skuleval arrangert og koordinert på nasjonalt nivå. Alle vidaregåande skular kan delta og rapportera inn sine resultat. Noreg er det landet i verda med lengst røynsle med å ha ei slik nasjonal ramme rundt skulevala, men i seinare år har liknande nasjonale skuleval blitt arrangert både i Litauen og i Danmark. Norsk senter for forskningsdata AS (NSD) har spelt ei sentral rolle i gjennomføringa av alle skulevala i Noreg, og NSD har fått i oppdrag å arrangera skuleval fram til og med valet i 2021. Dette langsiktige perspektivet er også eit særnorsk fenomen, og det viser tydeleg at styresmaktene legg vekt på demokratiopplæring.
Største parti ved skuleval
=== Valresultat ved skulevala ===
Sildagapet
Operaen hadde fleire oppføringar i oktober 2017 i Operahuset i Nordfjord. Michael Pavelich var dirigent, Ronald Rørvik regissør, Åse Hegrenes og Sunniva Bodvin stod for scenografi og kostymedesign, Ovar Holmen var lysdesignar, Kati Sjøgren var maskør og Toni Herlofson var koreograf og regiassistent.
Amy Mbacké Thiam
Amy Mbacké Thiam er ein senegalesisk tidlegare friidrettsutøvar som vart verdsmeister på 400 meter i 2001 og fekk bronsen på same distansen i 2003.
Hīt
Hīt er ein liten, innmura by ved Eufrat, bygd på to haugar der oldtidsbyen Is låg. I oldtida var byen kjend for brunnar med bitumen, som vart nytta heilt attende til 3 000 å sidan. I dag er Hīt er ein marknadsplass for jordbruksvarer og oljerøyrleidninga til Middelhavet kryssar Eufrat her. Før nedgangen i elvetrafikk va Hit rekna som det øvste farbare punktet i elva.
Rameh
Osmansk tid
I 1517 vart Rameh, i lag med resten av Palestina, ein del av Det osmanske riket etter han vart erobra frå mamelukkane, og i 1596 var han ein del av Akka nahiya, (Safad [liwa]]), med eit folketal på 96 hushaldningar, alle muslimar. Han betalte skattar av «spesiell avling» kalla «dulab harir», geiter, bikubar og ei presse for anten oliven eller druer.
Det britiske mandatet-tida
I 1945 hadde Er Rama eit folketal på 1 690, alle arabarar, med 24 516 dekar land, i følgje ei offisiell landmåling. Av dette var 8 310 dekar var plantasjar og irrigert land, 3 078 nytta for korn, medan 56 dekar vart utbygd land.
Tjuekrone
Tjuekrone eller tjuekroning vart frå 1874 til 1910 utmynta i gull som norsk hovudmynt. Frå 1994 har tikronen vore utmynta som ordinær skiljemynt.
Elvegård
Elvegard er ei bygd på austsida av fjorden Skjomen i Narvik kommune i Nordland. Skjomen kyrkje ligg i Elvegard.
Steinskvettar
Steinskvettar er sporvefuglar av slekta Oenanthe i flugesnapparfamilien. Dei fleste artane har karakteristiske svarte og kvite eller raude og kvite teikningar på overgumpen eller på stjerten. Dei fleste artane syner sterkt kjønnsdimorfisme, berre hannfuglar har dei slåande fjørdraktmønstra som er karakteristiske for slekta, men hoene deler den kvite eller raude flekken på overgumpen.
Gresk kunst frå antikken
Keramikk
Måla drikkekar og oppbevaringskar frå antikken har tradisjonelt vore kalla «vasar». Det finst over 100,000 stykke som er rekna som så godt som heile, og mange av dei har inskripsjonar som gir ei peikepinn om livet i Hellas i antikken.
America av America
Medverkande
Frå baksida av vinylutgåva frå 1972.
Mary Hamilton
I alle versjonar av songen er Mary Hamilton ei hoffdame for dronninga av Skottland, men kva for ei dronning det er snakk om er ikkje nemnt. Ho vert gjort gravid av ektemannen til dronninga, kongen av Skottland, og føder barnet hans. Mary tar livet av spedbarnet - i somme versjonar kastar ho barnet på sjøen eller druknar det, og i andre set ho det ut i kulden. Brotsverket vert sett og ho vert dømd. Balladen fortel om Mary sine tankar om livet sitt medan ho ventar på dødsdomen.
Kolich Point
Kolich Point er eit nes halvvegs mellom Spike Cape og Gneiss Point på austkysten av Victoria Land. Det vart namngjeve av Advisory Committee on Antarctic Names (US-ACAN) etter Thomas M. Kolich, ein geofysikar som deltok i US Antarctic Research Program (USARP) si geofysiske kartlegging av Rossisen i 1973-74 og 1974-75.
Motorslagvolum
Slagvolumet til ein stempelmotor er skilnaden i volumet over stemplet når det er i nedre og øvre posisjon.
der r er radius til stempet og l er slaglengda.
Främmestad
Främmestad er ein svensk tettstad i Essunga kommun i Västra Götalands län i landskapet Västergötland. I 2005 hadde tettstaden 419 innbyggjarar.
Dei austindiske øyane
Regionar i Austindia er stundom delt inn etter kva kolonirike dei høyrte til, til dømes Britisk Austindia som refererer til Malaysia, Nederlandsk Austindia som er Indonesia og Spansk Austindia som er Filippinane.
Historie
Folkeslaga i Austindia har eit stort kulturelt mangfald og reknar seg ikkje som ei enkel etnisk gruppe. Hinduisme, buddhisme og islam er dei vanlegaste religionane i regionen, men i enkelte område òg kristendom, sikhisme, jainisme og andre tradisjonelle trusretningar. Språket regionen er variert og kjem frå mange språkfamiliar i Sør-Asia.
Stellarstatistikk
Stellarstatistikk er ei grein av astronomien som ved hjelp av statistiske metodar prøver å finne fordelinga og rørsla til stjernene i verdsrommet.
Krzysztof Komeda
Komeda, som var lege og utdanna som spesialist i øyre-, nase- og halssjukdomar, debuterte som jazzmusikar i 1956 på ein liten jazzfestival i Sopot i den nordre parten av Polen, og spelte inn den fyrste grammofonplata i 1960 saman med Adam Skorupka og Andrzej Zielinski. Han var i si tid rekna som ein framifrå komponist av både jazzmusikk og filmmusikk, og komponerte mellom anna musikken til dei vidgjetne filmane Rosemary's Baby og The Fearless Vampire Killers av Roman Polanski. Det var òg for ein film av Roman Polanski, kortfilmen Dwaj ludzie z szafą (To menn og eit garderobeskap) frå 1958 at Komeda komponerte filmmusikk for fyrste gong, og som gjorde han kjend, sjølv om han allereie var godt etablert innan den polske jazzen på denne tida. Han komponerte òg musikken for Polanskis kortfilm Lampa frå 1959 og den fyrste lange spelefilmen til Polanski,  Nóz w wodzie (Kniven i vatnet) frå 1962. I musikken til Kniven i vatnet kjem jazzmusikaren Krzysztof Komeda særleg klårt fram ved at musikken er komponert for eit orkester samansett av typiske jazzbandinstrument: ein saksofon, eit piano, ein kontrabass og eit trommesett. Komeda har òg sett musikk til den danske regissøren Henning Carlsens film Sult etter romanen med same namn av Knut Hamsun.
Filmen White of the Eye
White of the Eye er ein britisk thriller frå 1987, regissert av Donald Cammell med David Keith og Cathy Moriarty i hovudrollene. Han var basert på romanen Mrs. White frå 1983 av Margaret Tracy.
Arne Friedrich
Friedrich debuterte for Tyskland sitt A-landslag 21. august 2002, i ein kamp mot Bulgaria. Den første store turneringa hans var fotball-EM i 2004, der han spelte alle Tyskland sine tre kampar, før dei rauk ut etter gruppespelet. I fotball-VM i 2006 gjekk det betre for Tyskland og Friedrich, som spelte alle Tyskland sine kampar, utanom bronsefinalen då han var skadd. I fotball-EM i 2008 var han i utgangspunktet reserve, men då Marcell Jansen vart skadd, spelte han frå start i den siste gruppekampen og alle dei tre gjenverande kampane. I fotball-VM i 2010 spelte han frå start til slutt i alle dei sju kampane, då Tyskland tok bronsemedalje. Han skåra det første landslagsmålet sitt i kvartfinalen mot Argentina, i det som var den 77. A-landskampen hans.
Sannsynsfordeling
Sannsynsfordeling blir nytta innan sannsynsteori og statistikk for å skildre korleis stokastiske variable, til dømes tilfeldige utval, fordeler seg. Dei einskilde utfalla av ein tilfeldig variabel kan ikkje føreseiast, men sannsynsfordelinga vil skildre sannsynet for at kvart moglege utfall vil inntre, og korleis verdiane i eit større utval normalt vil fordele seg.
Yrkestransport
I Noreg er yrkestranspot regulert i yrkestransportslova av 2002 og havne- og farvannsloven. Om ein mot vederlag ønskjer å drive person- eller godstransport, må ein ha konsesjon til dette frå fylkeskommunen eller Samferdselsdepartementet. Eigentransport av gods, Posten og ambulansetenesta er unnateke frå denne lova.
Cacau
Claudemir Jerônimo Barretto, betre kjend som Cacau er ein brasiliansk-tysk fotballspelar som har spela for Stuttgart i tysk Bundesliga, og for det tyske landslaget. Cacau vart fødd og voks opp i Brasil, men flytta til Tyskland i 1999, som 18-åring. Han vart tysk statsborgar i februar 2009, og 29. mai 2009 debuterte han for Tyskland sitt landslag i ein bortekamp mot Kina. Han skåra dei to første landslagsmåla sine i ein kamp mot Malta 13. mai 2010. I fotball-VM i 2010 spelte han som innbytar i dei to første gruppekampane, og frå start i den siste gruppekampen og i bronsefinalen. Han skåra eitt mål i Tyskland sin opningskamp, mot Australia. Han var Stuttgart sin toppskårar i Bundesliga i 2009/10-sesongen med 13 seriemål.
Hamad by
Hamad by vart grunnlagd i 1984 som ein busetnadsby, der staten bygde kommunale bustader for dei som ikkje hadde råd til dei aukande bustadprisane i andre delar av landet. I 1990 opna staten dørene for kuwaitarar som leid etter golfkrigen med Irak. Dei gav gratis hus og skule i Hamad. Kuwaitarane reiste heim tidleg i 1991 då krigen var over.
Brunryggmaurfugl
Brunryggmaurfugl finst i landa Honduras, Nicaragua, Costa Rica, Panama, Colombia og i Ecuador, på vestsida av Andes, vesentleg i Esmeraldasprovinsen.
Fylkesveg 363 i Hordaland
Fylkesveg 363 i Hordaland går mellom Solberg og Hatland i Osterøy kommune. Vegen er 2,8 km lang.
Yrkestrafikkforbundet
Yrkestrafikkforbundet, YTF, er eit norsk fagforbund som er tilslutta Yrkesorganisasjonenes Sentralforbund. Organisasjonsområdet omfattar alle tilsette i bedrifter som utfører person- og godstransport. Sekretariatet held til i Oslo og forbundsleiar er Jim Klungnes (2016). Organisasjonen gjev mellom anna ut bladet Yrkestrafikk. Forbundet har i underkant av 10 000 medlemmer.
Femkrone
Femkrone eller femkroning er ein mynt som har vorte utmynta i Noreg som skiljemynt i koparnikkel sidan 1963.
Nordic Fest i Decorah
Nordic Fest er ein årleg weekendfestival i Decorah i Iowa som feirar tradisjonelle skikkar og kultur frå dei skandinaviske landa, særleg Noreg. Hendinga finn alltid stad den siste helga i juli og tiltrekkjer seg ofte ein folkemasse på mellom 50 000 og 75 000.
Mikaela Ingberg
Mikaela Johanna Emilia Ingberg er ein finsk friidrettsutøvar frå Vasa som høyrde til verdseliten i spjutkasting i perioden 1995-2006. Ho vann bronsemedaljen i øvinga i VM 1995 og EM-bronsen både i 1998 og 2002.
Muløy
Muløy er ei lita øy som ligg like sørvest for Hawker Island, utanfor vesttuppen av Mulehalvøya i Vestfold Hills i Prydzbukta. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) og namngjeven av dei.
Bertrand-François Mahé de La Bourdonnais
Bertrand-François Mahé de La Bourdonnais (comte de La Bourdonnais) var ein offiser i den franske marinen og administrator  i Det franske austindiske kompaniet.
Arzl im Pitztal
Turisme er hovudnæring i kommunen, heimstaden til skirennaren Benjamin Raich.
Kite Stories
Installasjonen inkluderte eit generativt musikksystem og ei samling av lekamar som vart vald ut for deira romlege nærvær - steinar, sand og lysskulpturar. Den originale musikken vart komponert av åtte lydlag, kvar spelt på ein CD-spelar som stod ein stad i galleriet. Lydane gjekk i loop og hadde kvar ulik lengd, slik at dei i lag danna nesten uendelege variantar av lydar. Musikken på CDen er berre ein halvtime lang, og er derfor berre eit særs kort utdrag av versjonen som varte i to månader.
The First Noel
Tekst
Ordet «noel» eller «nowell» blei ofte brukt i refreng i carol-songar frå mellomalderen til tidleg moderne tid; som i «Sir Christèmas» frå Ritson-manuskriptet,, «Nowell sing we now all and some» i Trinity Carol Roll og «Nowel - out of youre slepe arise and wake» i Selden Carol Book, alle frå 1400-talet.
Som med mange andre traderte folkeviser finst det ulike versjonar av teksten. Variantane under er henta frå New English Hymnal (1986) (som er den brukt i Henry Ramsden Bramley og John Stainer si Carols, New and Old), Ralph Dunstan sin versjon i Cornish Songbook (1929) og Charles Lewis Hutchins sin versjon i Carols Old and Carols New (1916).
Nuorgam
Nuorgam (nordsamisk Njuorggán) er ei finsk bygd som ligg i Utsjok kommune ved Tanaelva.
The First Noel
Innspelingar
• Emmylou Harris (Light of the Stable, 1979)
• Neil Diamond (The Christmas Album, Volume II, 1994)
• Clay Aiken (American Idol: The Great Holiday Classics, 2004)
• Aly & AJ (Acoustic Hearts of Winter, 2006)
• David Archuleta (Christmas From The Heart, 2009)
• Bob Dylan (Christmas in the Heart, 2009)
• TobyMac (Christmas in Diverse City, 2011)
• Scotty McCreery (Christmas with Scotty McCreery, 2012)
• Mary J. Blige (A Mary Christmas, 2013)
Involusjon
Involusjon skjer når noko vender seg attende mot seg sjølv. Omgrepet har fleire tydingar:
Yrkessjukdom
Utrykket yrkessjukdom er definert i norsk lov, og er mest å rekne som eit juridisk omgrep. Dersom sjukdommen er nemnt i forskrift om yrkessjukdommar, gjeve i medhald av § 13-4 folketrygdloven, så kan den vere berettiga til trygdeytingar.
Vinkelhake
Ein vinkelhake er ein linjal med form som ein rettvinkla trekant, der dei spisse vinklane anten begge er 45° eller høvesvis 30° og 60°.
Albu Shajal
I februar 2016, under Anbaroffensiven, vart landsbyen atterobra av den irakiske hæren frå IS. Dusinvis av IS-militante vart drepen under operasjonen. Den 29. mai 2016 klarte dei irakiske styrkane visstnok å drive attende eit IS-åtak mot Albu Shajal, og tok på ny livet av dusinvis av militante.
Tore Kordahl
Klubbspel
I 1983 melde Kordahl overgang til Kongsvinger IL, nyopprykka fyrstedivisjonslag, men fekk lite speletid og la opp ved sesongslutt.
Stand and Deliver av Adam and the Ants
Musikkvideo
Kostymet og det generelle plottet i videoen syner ein sterk inspirasjon frå Monty Python-sketsjen «Dennis Moore» frå 1973, sjølv om landevegsscenariet òg nyleg hadde vore grunnlaget for den britiske TV-serien Dick Turpin med Richard O'Sullivan i hovudrolla. Videoen syner Adam Ant kledd som ein «dandy highwayman» som trugar offera sine med eit spegelbilete av dei sjølv i lite moteriktige klede. Han vert fanga men klarar å unngå å bli hengd etter å ha fått hjelp av venen sine (bandkollegaene).
Eivind Astrup
Liv og virke
Under den første ekspedisjonen i 1891-92 stifta Astrup bekjentskap med etah-inuittane, som har den nordlegaste busettinga i verda, og av dei lærde han mykje om overlevingsteknikkar i eit ekstremt miljø. Han var med Peary på den berømte sledeturen over innlandsisen på Nordvest-Grønland. Reisa gjekk frå vinterkvarteret i Inglefield Gulf til Navy Cliff ved Independence-fjorden og til saman la dei bak seg meir enn 2 000 kilometer – fire gonger så langt som Fridtjof Nansen gjorde på turen over Grønland fire år tidlegare – og kartla dei hittil ukjende nordvestlege områda av Grønland. Eit resultat var at dei oppdaga at Grønland er ei øy. Dei hadde tatt for lite mat med og var truga av svelt, men fann moskus ved nordkysten og vart redda av moskuskjøtet.
I byrjinga av desember 1895 vart boka Blandt Nordpolens Naboer gjeven ut. I denne boka fortel Astrup om både ekspedisjonane og dei lokale inuittane. Boka fekk strålande kritikkar og vart svært populær. Nye utgåver kom i 1896, 1950, 1990 og 2004, og boka vart gjeven ut på engelsk i 1898 og på tysk i 1905. Astrup var ein utmerka skribent, og sidan han til skilnad frå Nansen og Amundsen kunne skildre inuittar som hadde hatt svært avgrensa kontakt med europearar, gjev boka eit interessant innsyn i den tradisjonelle teknologien til inuittane, og levesettet og dei religiøse førestillingane deira.
Ettermæle
På Grønland finst Astrups Kystland og Astrups Ø, begge i Melville Bay. Vidare Astrup Fjord i Indepencence Bay og Astrup Bræ. I Oslo finst Eivind Astrups gate og i Bergen Eivind Astrups veg.
Då Astrup forlét Grønland gav han sleden sin til Kolotengva, men etter at Astrup døydde ynskte ikkje Kolotengva å bruke han meir, så han bytta slede med Ludvig Mylius-Erichsen. Seinare gav Mylius-Erichsen sleden til Etnografisk Museum, der han no vert teken vare på. Sleden Astrup fekk bygd til trening av dei importerte grønlandshundane sine er å sjå på skimuseet i Holmenkollen.
Caroline Mikkelsen-fjellet
Caroline Mikkelsen-fjellet er eit lita kystfjell på 235 moh mellom Hargreavesbreen og Polar Times-breen på Ingrid Christensen Kyst. Fjellet ligg oppom sørsida av Prydzbukta, 4 nautiske mil nord-nordvest for Svarthausen, og er den høgaste toppen i nærleiken. Det vart oppdaga 20. februar 1935 av kaptein Klarius Mikkelsen på «Thorsham», ein norsk kvalbåt sent ut av Lars Christensen. Det er kalla opp etter kona til kaptein Mikkelsen, Caroline Mikkelsen, som var med Klarius på denne reisa og vart den første kvinna som nokon gong sette fot i Antarktis.
Variansanalyse
Kvadratavvik og varians
Dette gjev opphavet til det ein kallar ein ANOVA-tabell:
Relasjon til t-testen
For tilfellet med to populasjonar, vil variansanalyse og ein alminneleg t-test gje same resultat for hypotesen mot. T-testen er meir fleksibel, då ein og kan teste om eit gjennomsnitt er større enn, eller mindre enn eit anna.
Kjelder
''
Frinnaryd
Frinnaryd er ein tettstad i Aneby kommun i Jönköpings län i Småland i Sverige. I 2005 hadde tettstaden 205 innbyggjarar.
Yrkesskule
Yrkesskule er eit tidlegare norsk omgrep for skular som gav yrkesopplæring innan handverk, industri og visse serviceyrke, til forskjell frå dei teoretisk orienterte gymnasa. I 1976 vart yrkesskulane samordna med fleire andre skuleslag og lag inn under den vidaregåande skulen som studieretning for handverks- og industrifag.
Gamleåret seig i hav
«Gamleåret seig i hav» er ein nyårssalme skriven av Elias Blix.
Fritsla
Fritsla er ein svensk tettstad i Marks kommun i Västra Götalands län i landskapet Västergötland. I 2005 hadde tettstaden 2 355 innbyggjarar.
The Man and the Journey
Bandmedlemmane har sjeldan referert til suitane i seinare intervju. Likevel kan kombinasjonen av kvadrofoniske lydeffektar, abstrakt programmusikk og gjentakande tema alle sporast tilbake til The Man og The Journey. Desse vart vidare utvikla av bandet i den mest kjende musikken hans.
François Le Fort
Bakgrunn
Le Fort var fødd i Genève. Le Fort-familien var hugenottar som flykta frå Piemonte til Genéve og der vart høgt verdsette og velstående handelsfolk. François, son av kjøpmannen og drogisten Jacques Le Fort og kona Françoise Lect, dotter av generalstatsadvokaten Pierre Lect, var veslebror til Ami Le Fort.
Karriere
Le Fort vann Vasilij Golitsyns tillit men slutta seg etter statskuppet i 1689 til tsar Peter og vart i 1694 storadmiral og overgeneral med oppdrag å europeisera krigsvesenet. Han leidde saman med Fjodor Golovin og Patrick Gordon det mislukka Azov-felttoget i 1695 og vart i 1697 guvernør over Novgorod. I åra 1697–98 var han òg ein av dei tre ambassadørane i den russiske sendeferd som reiste til utlandet (til dømes Nederland)  og var i fylgjet til tsar Peter - som skulle vera inkognito. Han hjelpte tsar Peter i  arbeidet med å leggja grunnen til den russiske sjømakt og auka landet sineavlingar og næringar ved å tilkalla tyske og franske kunstnarar og handverkarar.
Fylkesveg 416 i Hordaland
Fylkesveg 416 i Hordaland går mellom Kårdal og Risasjøen i Lindås kommune. Vegen er 2,4 km lang.
Al-Amiriyah
Under den amerikanske krigen i Irak var byen åstad for kampar, i tillegg til bilbomber med klorin. Mot slutten av 2007 tok politiet i Anbar over kontrollen i byen.
Den dømmande makta
Prinsippet om uavhengige domstolar
Prinsippet om ei dømmande makt, har såleis som sitt sentrale innhald, at borgarane kan bringe avgjerder frå dei andre statsmaktene inn for domstolane til prøving. Dette er eit viktig vern for borgarane mot overgrep frå den utøvande og den lovgjevande makta. Som ein konsekvens av dette er det like viktig, at avgjerdene frå den dømmande makta blir respektert, og at borgarar som får medhald hos den dømmande makta deretter får gjennomført sine krav.
Svarttopp
Svarttopp er ein fleirårig mørkfarga 20 cm høg fjellplante med håra stengel som nedst har tjukke skjelblad. Oppover stengelen er blada motsette og mørkgrøne eller fiolette. Planta har einskilde svartfiolette blomstrar som er 2 cm lange. Frukta er ein eggforma kapsel som er 1 cm lang. Svarttopp blømer kring juni i fuktige enger til fjells.
Ranvikøya
Ranvikøya er ei klipperik øy og den største øya i den sørlege delen av Rauer. Ho ligg i nordenden av Ranvik, kring 3 nautiske mil (6 km) nordvest for Browns Glacier. Ho vart kartlagd av norske kartografar, som trudde ho var landfast, frå flyfoto teken under Lars Christensen-ekspedisjonen (1936–37). Dei gav staden namnet «Ranviktangen», etter vika like ved. Advisory Committee on Antarctic Names (US-ACAN) godtok tilrådinga til John H. Roscoe frå 1952 om å endre det norske namnet til Ranvik Island. Då Roscoe undersøkte området frå flyfoto teken av U.S. Navy Operation Highjump (1946–47) oppdaga han at det var snakk om ei øy.
Distrikt på Kypros
Mellom dei områda som er kontrollerte av republikken Kypros, og dei områda som er administrerte av Nord-Kypros, er det ein buffersone som er kontrollert av FN, ofte kalla «den grøne linja».
Peter F. Wolf
Tidlege år
Wolf studerte klassisk piano ved Musikkonservatoriet i Wien. 16 år gammal vann han Europeisk jazzfestival som solopianist. Wolf fekk to gonger Deutscher Schallplattenpreis, ein tysk pris, for arbeidet sitt med Andre Heller og Erika Pluhar.
Russells paradoks
At det var mogeleg å formulere eit paradoks i den naive mengdelæra, gjorde at ein så det naudsynt å bygge opp mengdelæra på ein annan måte. I aksiomatisk mengdelære kan ikkje «mengda av alle mengder som ikkje inneheld seg sjølv» vere ei mengd, og paradokset blir dermed unngått.
Systemdynamikk
Systemdynamikk brukast ofte i utviklinga av formelle datamodellar for simulering av tiltak og langsiktig utvikling i komplekse system. Ut i frå dette vil systemdynamikk kunne oppfattast som eit verktøy for langsiktig læring og testing av strategiar i ein simulert, og såleis risikofri verd. Dette blir ofte omtalt som eit «management flight simulator».
I Noreg tilbydast det ein mastergrad i systemdynamikk ved Universitetet i Bergen.
Tønnes Andenæs
Han var riddar av Den islandske falkeorden og mottok Deltakarmedaljen.
Be'er Ya'akov
Be'er Ya'akov er kalla opp etter Ya'akov Yitzhaki, ein rabbi og jødisk pioner.
Rawa i Irak
I 2014 vart det rapportert at Den islamske staten kontrollerte byen.
Siam-strøket i Bangkok
Strøket har samband med Ratchaprasong-strøket ved hjelp av fleire gangbruer.
Historie
Den eldste kinoen i Bangkok, Lido-kinoen, opna her i 1968 og vart lagt ned i 2018. Scala-kinoen som opna i 1969 stengde i 2020.
Al Thakhira
Historie
J.G. Lorimer skreiv i Gazetteer of Gulf of Persia om Al Thakhira i 1908:
Plankeveg
Plankeveg eller plankesti er ein veg eller sti bygd opp av plankar. Han kan vera laga av ein eller fleire enkeltplankar lagt på langs, eller av kortare, tverrlagde plankar. Ein veg av tverrlagde heile eller kløyvde stokkar heiter på norsk kavlebru.
Historie
Plankane vart sleipe når dei var våte, og det var fort gjort å skli. Med tung bør kunne det vere vanskeleg for soldatane å kome seg opp frå vatnet eller gjørma. Dei som datt uti, kunne hindra framgangen for dei andre og bli eit lett mål for fienden. Under eit slag kunne ein soldat koma til å drukna under den tunge børa si utan at nokon la merke til det.
Furuby
Furuby er ein svensk tettstad i Växjö kommun i Kronobergs län i Småland. I 2010 hadde tettstaden 372 innbyggjarar.
Sandra Kolstad
(Nothing Lasts) Forever
Det andre albumet til Kolstad, (Nothing Lasts) Forever, vart gjeve ut 28. september 2012. Det var produsert av Kolstad sjølv, i samarbeid med den svenske improvisasjonsmusikaren Petter Eldh. Albumet mottok god omtale i norsk dagspresse Første singel frå albumet, «The Well (We Will Change It All)», vart playlista på NRK P3. Albumet fekk òg raskt merksemd i utlandet, blant anna i nettmagasinet Music OMH. På albumet gjer Kolstad duettar med den norske rapperen Son Of Light, den norsk-engelske songaren Lucy Swann og teknoduoen Bloksberg.
Zero Gravity State Of Mind
Albumet Zero Gravity State Of Mind vart gjeve ut 6. oktober 2014. Det vart spelt inn i Duper studio i Bergen, med Yngve Sætre som produsent. Albumet fekk gode meldingar i norske aviser, der Dagens Næringsliv skildra det som ei vellukka tredjeplate, og P3 kalla det ein «seiersdans».
Zdob și Zdub
Eurovision Song Contest
I februar 2011 vann Zdob și Zdub nok ein gong den nasjonale uttakinga og fekk representere Moldova i Eurovision Song Contest 2011 i tyske Düsseldorf. Der deltok dei med låten «So Lucky», som til slutt enda på ein tolvteplass i finalen 14. mai. I etterkant av finalen gjekk bandet inn på ein 153. plass på den britiske offisielle nedlasting-hitlista til UK Singles Chart. Dette er fyrste og einaste gong bandet har nådd den britiske offisielle hitlista.
T-72K
T-72
Fylkesveg 64 i Sogn og Fjordane
Fylkesveg 64 i Sogn og Fjordane (Fv64) går mellom Eidsvik og Birkeland i Hyllestad kommune. Vegen er 3,3 km lang.
Knattskjera
Knattskjera eller Sansom Islands er to låge øyar i Sandefjordbukta i Princess Elizabeth Land i Antarktis. Dei ligg kring 24 km vest-nordvest for Caroline Mikkelsen-fjellet. Knattskjera vart kartlagde av norske kartografar frå flyfoto tekne under Lars Christensen-ekspedisjonen (1936–37) og namngjevne av dei. Øyane vart vitja av medlemmar av eit lag frå ANARE som kartla Prince Charles Mountains i februar 1969 og gjorde geologiske undersøkingar der. Dei gav ho det nye namnet etter dr. J.R. Sansom, lege med ANARE-laget på Amery isbrem (1968).
H-dagurinn
Bakgrunn
Sjølv om Island var styra av Danmark, som offisielt vedtok høgrekøyring i 1793, køyrde dei fortsatt på venstre side. Ein plan om å byte til høgre blei avbrote av andre verdskrig, da landet var under britisk militær okkupasjon. Den militære trafikken var større enn den sivile.
Madeleine Albright
I 1993 vart ho utpeika som USA sin FN-ambassadør. Albright vart utnemnt til utanriksminister av president Bill Clinton 5. desember 1996, og vart einstemmig godkjent av senatet. Ho tiltredde 23. januar 1997. Albright var den første kvinnelege utanriksministeren, og den 64. utanriksministeren i rekkja.
Ho gav ut sjølvbiografien sin Madam Secretary i 2003, The Mighty and the Almighty: Reflections on America, God, and World Affairs i 2006 og Memo to the President Elect: How We Can Restore America's Reputation and Leadership i 2008.
Karriere
Etter Jimmy Carter sin siger under presidentvalet i USA 1976, vart Albrights tidlegare lærar, professor Brzezinski, utnemnd til rådgjevar i National Security Agency, og i 1978 rekrutterte han Albright til å arbeida i West Wing som liaison mellom National Security Council og Kongressen.
Rumana i Irak
Rumana (arabisk ناحية الرمانة) er ein by på nordbreidda av Eufrat vest i Al Anbar guvernement i Irak, nær grensa til Syria. Namnet tyder granateple på arabisk.
Madeleinekake
Madeleinekakene har fått ein plass i litteratursoga og vorte vidgjetne etter at den franske skjønnlitterære forfattaren Marcel Proust (1871-1922) skildra i boka Du côté de chez Swann, fyrste bandet i romanserien À la recherche du temps perdu (som på norsk har fått namnet På sporet av den tapte tid), korleis smaken av ei madeleinekake dyppa i te laga av lindeblomar vekkjer opp nokre sentrale barndomsminne i hovudpersonen. På dette viset har madeleinekaka vorte ein slags generell metafor for hendingar som vekkjer til live minne, særleg minne frå barndomen.
Det første slaget ved Kapp Finisterre i 1747
Anson var om bord på «Prince George» og kontreadmiral Sir Peter Warren på «Devonshire». Dei hadde segla frå Plymouth 9. april for å hindre fransk skipsfart. Då Anson oppdaga ein stor konvoi gjorde han signal om danna ei slaglinje, då kontreadmiral Warren mistenkte at fienden alt var på flukt bort frå dei. Han sa frå til admiralen, som så gav signal om å følgje etter. «Centurion» segla raskast og kom først fram til dei bakarste franske skipa, som vart kraftige angripe og to andre skip kom akterut for å gje det franske skipet støtte. Tre engelske skip til kom fram, mellom anna «Devonshire». Franskmennene hadde mange fleire skip og kjempa fram til kl. 19 om kvelden, då alle bortsett frå to av skipa deira var kapra, samt ni av handelsskipa. Franskmennene mista 700 menn, skadde eller drepne, og britane 520. Det vart funne i overkant av £300 000 om bord på krigsskipa, som vart overført til dei britiske.
Britiske (George Anson)
«Centurion» 50
Franske (de la Jonquière)
«Rubis» 52 - Kapra
Tyson Meade
Tyson Todd Meade er ein USA-amerikansk musikar, målar, forfattar, lærar og DJ, mest kjend som frontmann og låtskrivar for dei banebrytande, alternative rockebanda Defenestration og Chainsaw Kittens. Defenestration er tilskriven i boka Road to Nirvana som eit av banda som påverka musikken til Kurt Cobain og Billy Corgan omtalte ofte Chainsaw Kittens som favorittbandet sitt. Corgan skreiv til og med ein gong til Meade då han arbeidde på det første Smashing Pumpkins-albumet og hylla det glimrande førstealbumet til Chainsaw Kittens, Violent Religion.
Det andre slaget ved Kapp Finisterre i 1747
Nederlaget gjorde dei franske styresmaktene overbevist om at dei var hjelpelause til sjøs, og gjorde ingen fleire forsøk på å kjempe seg gjennom den britiske blokkaden. Dette gjorde at dei fleste franske koloniane i Vestindia raskt vart utsett for svolt, og fredsforhandlingane gjekk derfor raskt unna. Kong Ludvig lovde å gje tilbake Nederlanda, som franskmennene hadde erobra, mot at dei koloniane fekk vende tilbake til normale tilstandar. Finisterre-slaga hadde òg ein effekt i den komande sjuårskrigen, då Kong Ludvig ikkje klarte å sende nok forsyningar og menn til Ny-Frankrike og resten av dei sårbare koloniane.
Britiske (Edward Hawke)
«Defiance» 60
Franske (des Herbieres de l Etenduère)
«Severn» 50/56 (du Rouret de Saint-Estève) - Kapra
Power Machinery Universal
PM Universal i Noreg
For å få fart på hogsten etter 2. verdskrig sendte Statens tømmerutval ei tilråing til Landbruksdepartementet om å importera 1000 einmannsmotorsager. Etter mykje om og men løyvde Stortinget kr 1.800.000 til å kjøpa dei 1000 motorsagene og det var kjøpt 800 PM Universal og 200 IEL Beaver. Det var meininga at staten skulle vidareselja dei importerte sagene, men salet gjekk mykje treigare enn ein hadde rekna med og fram til sumaren 1948 var det seld berre 200 sager. Jo-Bu Senior, som kom på marknaden i 1948, synte seg å vera ei betre sag, noko som førte til at det vart vanskeleg å verta kvitt resten av PM Univesal-sagene. Eit problem med PM Universal var at det breie sverdet hadde lett for å setta seg fast når stokken klemde. Jo-Bu Senior hadde mykje smalare sverd og var mindre utsett for å setta seg fast. Dei store hola i sverdet på PM Universal, som var der for å redusera massen, førte òg til problem ved at sverdet hekta seg fast i kvist som vart tredd gjennom hola under arbeid.
Orchestral Favorites
Salslister
Album - Billboard (Nord-Amerika)
Emma Stone
Biografiske opplysningar
Ho er dotter av Krista og Jeff Stone, har ein bror som heiter Spencer, og kan spora delar av familien tilbake til Sverige. Ho har opplyst at familie og venner kallar henne Emily, men at ho har teke artistnamnet Emma fordi namnet Emily Stone allereie var oppteke då ho søkte om å bli medlem i Screen Actors Guild, i tillegg til at mora bruker det som kjælenamn på henne. Som døme på favorittfilmar har ho nemnt Manhattan, Network, Harold and Maude og Byens lys. Skodespelaridola hennar er Gilda Radner og Diane Keaton.
Kvotient
Kvotient (av latin quótus, 'som i ordninga') er resultatet av ein divisjon. Om (b ulik 0) er c kvotienten, og vert stundom kalla «kvotienten mellom a og b» eller «forholdet mellom a og b».
Her er q kvotienten og r vert kalla rest. Ein vanlegare skrivemåte i matematisk litteratur er.
Ulrikke Falch
Falch har hatt over ein million følgjarar på bildedelingstenesta Instagram, men i midten av mars 2018 stengte ho kontoen då ho meinte ho trong ein pause. Ho gjenopna kontoen i byrjinga av april same år.
Nakhabino
Nakhabino er ein tettstad i Krasnogorskyjdistriktet i Moskva oblast. Han har 36 456 innbyggjarar (folketeljinga 2010).
Enerhaugen
Det gamle Enerhaugen
Koleraepidemiar rundt 1850 råka områda aust for Akerselva hardt på grunn av små og tettfolka bustader, skral vatntilførsle og jamt over dårleg hygiene. Desse område av Aker, mellom anna Grønland med Enerhaugen, vart innlemma i byen Christiania i 1859, og det vart sett i verk tiltak for å betre tilhøva. På Enerhaugen vart det bygd nye hus, laga til vasspostar, og dei smale, krokete gatene vart gjort farbare. På slutten av 1800-talet fekk Enerhaugen sitt offentlege bad.
Lisa Teige
Hausten 2015 vart Teige kjend då ho spelte hovudrolla i fyrste sesong av NRK-dramaserien Skam som karakteren Eva Kviig Mohn. Serien handlar om ungdom som går på Hartvig Nissens skole i Oslo. I 2018 spelte ho hovudrolla som Amalie i dansefilmen Battle.
Allerød kommune
Frå 1. januar 2007 er kommunen ein del av den nydanna Region Hovedstaden. Kommune- og regionreforma 2005–07 har ikkje påverka grensene i kommunen. I Allerød ligg byane Lillerød, Lynge-Uggeløse, Blovstrød og Kollerød.
Knut Yran
Liv og virke
Bileta til Knut Yran er påverka av bruksteikningar i samtida i ein stilisert og dekorativ malarstil, men òg av morosame og klisjeprega reklamefigurar. Fleire av dei tidlege plakatane kan minne om det stramme, målte motivet til Harald Damsleth, men er utført med lettare og friare hand og meir moderne i uttrykket. Han laga sidan sitt eige korrespondansekurs i teikning.
Shlomi i Israel
Shlomi var mål for Katyusha-rakettåtak av Hizbollah den 11. mai 2005 på sjølvstendedagen til Israel, og igjen same dagen i 2006. Han vart igjen angripen med rakettar den 12. juli 2006, ei avleiing for å ta livet av tre soldatar og kidnappe to andre. Dette sparka i gang Libanonkrigen i 2006.